مکه(meke):”بیلینن تاخیل(فارسجاسی:ذرّت)”. آذربایجان دا آز یئرلرده توپلو اولاراق اکیلیردی. بوگون داها چوخ حیوان(تویوق وو..)اوچون و یا سوتول اولاراق پیشیریلمهسی و یا آیاق اوستو(فست فود) یئمکلر اوچون اکیلیر. یاغی دا آشچیلیق دا(=آشپزی)دا ایشلهنیر.
نه ایسه، بو بیتگی ده یئرلی آمریکا بیتگی لریندن ساییلیر و آمریکانین کشفیندن سونرا، ایسپانیا، پورتاغال یولویلا آوروپایا، اوردان دا عثمانلی و روسیه یولویلا اورتا آسیا و باتی آسیایا یاییلدی. دوروم بئله ایکن اسکی قایناقلاردا بو بیتگییه راست گلینمز.
استاچووسکینین آراشدیرماسینا گؤره، تورک دیللرینده اون آلتی سؤزجوک وار مکه قارشیلیغی. بونلاردان بیر نئچهسینه گؤز آتمالیییق؛ تورکیهده میصیر دئییلیر و اصلینده میصیر بوغدایی (mısır buğdayı) دئییمیندن قیسالیبدیر. شام بوغدایی دا وار.
عربجه ده و عرب اؤلکهلرینده، بیتگی ایستانبول آدییلا آنیلیر. آذربایجان، تورکمنجه و قیرقیزجا کیمی تورک دیللرینده مکه[بوغداسی] وار. بو دئییم دن آنلاشیلان، بؤلگه میزده بو تاخیلین عربیستان/مکّهدن گلدییینه اینانیلیرمیش. بلکه ده حاجی لارین عثمانلی یولویلا گئدیب-گلدیکلرین ده اؤترو، و یا یوردوموزا ایلک اولاراق بیتگینین عربلردن گلدییی اوچون، بو آد اورتایا چیخیبدیر.
سانیرام استاچووسکینین گؤزوندن قاچان بیر سؤزجویوموز، بو دوروما ایشیق توتابیلر؛ “پیغمبر بوغداسی” آدی دا آذربایجان دا گؤرولور. بودا “مکه”نین، “مکّه”دن گلدییی اینانیشینی آچیقجا گؤستریر.
یوخسا اســـــلام پیغمبری
زامــــــانی بئله بیر بیتگینین
عربیستان دا اولمادیغی بللی دیر.
آذربایجـــــــــان دا و بعضی بؤلگهلرده
گؤرولـــــن “قارغی دالی” دئییمینین ده
آچیقلاماغا احتیاجی یوخدور.
ایللر اؤنجــــه، یحیی ذکاءنین بیر یازیسی
ندا-ایندی خاطیرلامیرام، آنجاق یئتمیشلی
ایللرده اولاجاقدیر- مکه نین آذریجـــــهدن
قالینتی اولدوغونو ادعا ائتمیش و اونو اینگیلیزجهدهکی Maize ایله توتوشدوروب، اورتاق هیند-آوروپا دیللریندن گلهبیلهجکلرینه اشارت ائتمیشدیر.
بیتگینین یئرلی اولمادیغینی اؤیرنینجه و Maize کلمهسینین ده یئرلی آمریکا دیللریندن گلدییینی بیلینجه، آذریچیلییین نه قدر گؤزو باغلی، آراشدیرمادان یازیلان، درینلیکسیز، دایاز اولدوغو گؤزلر اؤنونه سریلیر. فارسجادا، بلال و ذرّت ایکیسی ده، عربجه دن آلینمیشدیر.
م. اردم
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab pes_Arab pes_Arab pes_Arab pes_Arab prs_Arab pes_Arab pes_Arab